El consistori posa la bandera multicolor en la balconada de l'ajuntament
28 de juny 2017

![](/media/ob3gecex/13-img_3312.jpg)  
  
  

L'Equip de Govern ha col·locat la bandera multicolor en la balconada de l'ajuntament de Sagunt per mostrar el suport del consistori a la diversitat sexual en el Dia Internacional de l'Orgull LGTBI. En l'acte han estat presents l'alcalde de Sagunt, Quico Fernández, i els regidors Roser Maestro, Sergio Moreno i Guillermo Sampedro.

Esta acció es realitza després de l'acord plenari aconseguit en 2016 per simbolitzar el ferm compromís d’este ajuntament amb la igualtat i els drets del col·lectiu LGTBI col·locant el 28 de juny la bandera multicolor, ensenya de la diversitat, en els edificis públics municipals.

 ![](/media/mjxbsp1i/13-img_3310.jpg)

Així mateix, el Ple municipal ha acordat en la seua última sessió sumar-se a la declaració institucional de la Federació Espanyola de Municipis i Províncies pels drets de les persones LGTBI, en la qual reitera la seua ferma determinació d'avançar en la superació de les barreres que encara perviuen hui dia.

A més, reconeix la necessitat d'invertir en polítiques en favor de la diversitat sexual i la no discriminació de les persones per la seua orientació sexual o identitat de gènere a través del desenvolupament de programes i projectes d'atenció, informació, formació i sensibilització que facen de les nostres ciutats i pobles espais segurs per a la diversitat sexual.

​

*   [](http://www.facebook.com/sharer.php?u=https://aytosagunto.es/va/actualitat/el-consistori-posa-la-bandera-multicolor-en-la-balconada-de-l-ajuntament/ "Facebook")
*   [](http://twitter.com/share?url=https://aytosagunto.es/va/actualitat/el-consistori-posa-la-bandera-multicolor-en-la-balconada-de-l-ajuntament/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consistori-posa-la-bandera-multicolor-en-la-balconada-de-l-ajuntament/ "Linked In")
*   [](mailto:?body=https://aytosagunto.es/va/actualitat/el-consistori-posa-la-bandera-multicolor-en-la-balconada-de-l-ajuntament/)